Հիմա այդ երկրի համար առաջնահերթ կարևորության խնդիրներ են մասնավորապես Սիրիան, Իրաքը, հարաբերությունները Եվրամիության հետ: Անշուշտ` Թուրքիան այն հարևան պետությունն է, որի գործողությունները, քայլերը մեզ զգուշավորության, զգոնության են մղում: Պետք է հաշվի առնել, որ ներկայում այն գործընթացները, որոնք տեղի են ունենում այնտեղ ներքաղաքական, ինչպես նաև արտաքին քաղաքական հարթության մեջ, ավելի մեծ հնարավորություն են տալիս, որ իշխանություններն իրենց գործողություններում դառնան ավելի անկանխատեսելի ու նաև ագրեսիվ: Սա, անշուշտ, չի կարող չանհանգստացնել Հայաստանին, որովհետև որքան դեպի բռնատիրութ յուն ընթացող Թուրքիան հեռանա Եվրամիությունից ու միջազգային հանրությունից, որքան մարգինալացվի, այնքան ավելի արկածախնդիր, ավելի ագրեսիվ կդառնա: Ուղղակի սա պետք է հաշվի առնվի: